Държавен вестник, бр. 105, 2003 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  105
Приложение № 5
към чл. 11, ал. 3
Последователност при обличане и събличане
на специално защитно облекло
Обличане
1. Обличане на туника и панталон
2. Обуване на гумени ботуши
3. Обличане на капишон—подпъхва се под туниката
4. Поставяне на марлена маска
5. Поставяне на очила
6. Обличане на престилка отворена—предно за-
копчаване
7. Обличане на престилка затворена—задно за-
копчаване
8. Слагане на ръкавици
9. Слагане на наръкавници (при наличие)
10. Гумирана престилка (при нужда)
Събличане
1. Измиване на ръцете с дезинфекционен разтвор
2. Отриване на гумираната престилка с дезинфек-
ционен разтвор
3. Сваляне на гумираната престилка
4. Сваляне на наръкавниците
5. Сваляне на очилата и поставяне в спирт или де-
зинфекционен разтвор
6. Сваляне на маската
7. Снемане на хирургическите престилки (затворе-
на и отворена)
8. Снемане на капишона
9. Снемане на ботушите
10. Снемане на туниката и панталона
11. Снемане на ръкавиците
12. Измиване на ръцете с топла вода и сапун
66588
МИНИСТЕРСТВО
НА ЗЕМЕДЕЛИЕТО И ГОРИТЕ
Наредба за изменение и допълнение на Наред-
ба № 33 от 2003 г. за условията и реда за пре-
доставяне на безвъзмездна финансова помощ
за подобряване на професионалното обучение
по Специалната предприсъединителна програ-
ма на Европейския съюз за развитие на земе-
делието и селските райони в Република Бълга-
рия (САПАРД) (ДВ, бр. 77 от 2003 г.)
§ 1. В чл. 18, т. 6 думата “датата” се заменя с
“01.09.2003г.”.
§ 2. В чл. 19 думата “тристранен” се залича-
ва, след думата “договора” се поставя точка, а
думите “за обучение след провеждането на тър-
га по чл. 27, ал. 1” се заличават.
§ 3. В чл. 25, ал. 1, т. 2 думите “в тръжната
оферта” се заменят с “на тръжната докумен-
тация”.
§ 4. В чл. 27, ал. 1 думите “получаване на уве-
домително писмо за одобрение” се заменят със
“сключване на анекса по чл. 19”.
§ 5. В чл. 29 думите “тристранен анекс към
договора по чл. 19” се заменят с “договор”.
§ 6. В чл. 31 се правят следните изменения и
допълнения:
1. В ал. 2 думите “обучаващата институция,
подписала анекса по чл. 29” се заменят с “МЗГ”.
2. В ал. 3 след думите “приложение № 5” се
поставя точка, а думите “които са предвидени
в тристранния анекс за конкретния проект за
обучение по чл. 29” се заличават.
§ 7. Навсякъде в наредбата думите “правила
за провеждане на тръжни процедури” се заме-
нят с “Практическо ръководство за провежда-
не на тръжни процедури от възложители по
програма САПАРД в Република България”.
Министър: М. Дикме
67631
МИНИСТЕРСТВО
НА ОКОЛНАТА СРЕДА И ВОДИТЕ
НАРЕДБА № 6
от 23 октомври 2003 г.
за минималните изисквания и условия за от-
глеждане на животни в зоологически градини
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят мини-
малните изисквания и условия за отглеждане
на животни в зоологически градини.
(2) Изискванията  и условията по ал.1  не се
отнасят за болни и ранени животни, за които
ветеринарен лекар е определил други изисква-
ния и условия.
Чл. 2. (1) Собствениците или управителите
на зоологически градини осигуряват за живот-
ните по чл. 1, ал. 1 условия за живот, които:
1. удовлетворяват техните биологични изиск-
вания и изискванията за запазването и раз-
множаването им;
2. осигуряват свободно движение и нормал-
но двигателно поведение, достъп до вода и хра-
на и допринасят за удължаването на живота на
животните;
3. осигуряват нормално анатомично и физи-
ологично развитие;
4. гарантират, че животните ще бъдат под-
слонени съобразно вида и поведението им;
5. гарантират, че на животните няма да бъ-
дат причинявани болка или страдания и няма
да доведат до настъпване на аномалии в пове-
дението им;
6. осигуряват максимално разстояние от
външни субекти;
7. спомагат за поддържане на нормално
физиологично състояние на животните и тях-
ната репродуктивна способност;
8. позволяват максимално удовлетворяване
на етологичните нужди на животните;
9. предотвратяват бягството на животни.
(2) Собствениците или управителите на зоо-
логически градини осигуряват за животните по
чл. 1, ал. 1 следните грижи:
1. снабдяване с храна във форма и качество,
отговарящо на изискванията на всеки конкре-
тен биологичен вид;